QORTI ĊIVILI (SEZZJONI TAL-FAMILJA) IMĦALLEF Onor. Abigail Facciol LL.D., Dip. Illum, 26 ta' Novembru 2020 Rat ir-rikors li ġie kkonfermat bil-ġuramentat mir-rikorrenti li permezz tiegħu ippremettiet: Illi hija żżewġet lill-intimat C D B fil-Kappella ta' San Alwiġi, St Peter's, Ħaż-Żabbar, Malta, fit-tlieta u għoxrin (23) ta' Marzu ta-sena elfejn u tlieta (2003) skont ċertifikat hawn anness u mmarkat Dok "A"; Illi l-partijiet xoljew u llikwidaw l-komunjoni tal-akkwisti bejniethom u affetwaw is-separazzjoni personali permezz ta' kuntratt ta' separazzjoni personali ppublikat fl-erbatax (14) ta' Jannar tas-sena elfejn u sittax (2016) minn Nutar Dottor Elisa Fava Naudi skont kopja hawn annessa u mmarkata Dok "B". Illi minn dan iż-żwieġ twieldet tifla waħda: E B fid-dsatax (19) ta' Settembru tas-sena elfejn u erbgħa (2004); Illi l-possibilita' ta' rikonċiljazzjoni ma' żewġha ġiet diskussa mal- Avukat sottoskritta u ingħatat mill-istess Avukat l-ismijiet u l- indirizzi tal-persuni kwalifikati biex joffru l-għajnuna fil-proċess ta' rikonċiljazzjoni bejn il-miżżewġin skont dikjarazzjoni hawn annessa u mmarkata Dok "Ċ", iżda l-esponenti esprimiet ruħha fin-negattiv. Illi l-partijiet irrinunzjaw għad-dritt tal-manteniment mingħand xulxin skont l-Artikolu tnejn (2) tal-kuntratt ta' separazzjoni surreferit; Illi għaddew erba' snin mid-data ta' separazzjoni legali u ma hemm ebda prospett raġonevoli għal rikonċiljazzjoni bejn il-partijiet. Illi għalhekk jeżistu l-kriterji kollha rikjesti mill-liġi għal-ħall taż- żwieġ u sabiex jiġi ppronunzjat id-divorzju bejn il-partijiet. Talbet lill-intimat jgħid għaliex din il-Qorti m'għandhiex: Tiddikjara ż-żwieġ tagħha ma' C D B hu maħlul u li għal dan il- għan tippronunzja d-divorzju bejn il-partijiet u għal kull fini u effetti kollha tal-Liġi tordna lir-Reġistratur tal-Qorti sabiex fiż-żmien stabbilit minnha, javża lid-Direttur tar-Reġistru Pubbliku bid- divorzju tal-partijiet biex b'hekk l-istess divorzju ikun jista' jiġi reġistrat fir-Reġistru Pubbliku permezz tal-annotazzjoni relattiva fiċ-ċertifikat taż-żwieġ hawn anness bħala Dok "A"; Bl-ispejjeż kontra l-intimat Rat id-dokumenti kollha li ġew esebiti; Rat id-digriet tagħha tal-31 ta' Awwissu, 2020; Semgħet lill-intimat prezenti fl-awla fuq domanda tal-Qorti jwieġeb li ma għandu l-ebda oġġezzjoni li jintlaqgħu t-talbiet kontenuti fir-rikors promotur. Rat l-Artikolu 66 B tal-Kap. 16 tal-Liġijiet ta' Malta; Rat l-atti kollha; Ikkunsidrat : Illi l-Qorti rat illi ir-rikorrenti rnexxielha tissodisfa ir-rekwiziti kollha meħtieġa mill-Ligi sabiex zwieg jiġi maħlul u dana peress illi ippruvat illi l- partijiet ilhom legalment separati mill-14 ta' Jannar, 2016; Illi l-Qorti rat illi r-rikorrenti ippruvat ukoll illi ma hemm l-ebda prospett ragonevoli ta' rikonciljazzjoni bejn il-partijiet u illi ma hemm l-ebda pendenzi fir-rigward ta' ħlas ta' manteniment; Għaldaqstant, u għar-raġunijiet fuq imsemmija, il-Qorti qegħda tilqa' t- talbiet, tippronunzja il-ħall taż-żwieġ bejn il-partijiet u tordna lir- Reġistratur tal-Qrati sabiex, fi zmien għaxart ijiem millum, javża lid- Direttur tar-Reġistru Pubbliku bid-divorzju tal-partijiet biex dan jiġi reġistrat fir-Reġistru Pubbliku; Il-Qorti tordna illi l-ispejjez jibqgħu bla taxxa bejn il-partijiet. Il-Qorti qegħda takkorċja t-terminu tal-appell għal erbat ijiem.